Návrh Zmluvy
Rámcová dohoda o poskytovaní služieb
uzatvorená v zmysle § 269 ods. 2 zákona č. 513/1991 Zb. Obchodný zákonník v znení 
neskorších predpisov (ďalej len „Obchodný zákonník“) a príslušných ustanovení zákona 
č. 343/2015 Z. z. o verejnom obstarávaní a o zmene a doplnení niektorých zákonov v znení
neskorších predpisov (ďalej len „zákon o verejnom obstarávaní“)
(ďalej len „Dohoda“)

medzi nasledovnými zmluvnými stranami


Objednávateľ:
Názov: 
Sídlo: 
Osoba oprávnená na rokovanie 
v technických veciach: 
E-mailový kontakt: 
IČO: 
DIČ: 
Bankové spojenie: 
číslo účtu: 
IBAN: 
SWFT/BIC:

(ďalej len „objednávateľ“) 

a

Poskytovateľ: 
So sídlom: 
Zastúpená: 
Osoba oprávnená na rokovanie 
v technických veciach: 
E-mailový kontakt: 
IČO: 
DIČ: 
IČ DPH: 
IBAN: 
SWFT/BIC: 
Registrácia: 

(ďalej len „poskytovateľ“, objednávateľ a poskytovateľ spoločne ďalej len ako „strany Dohody“ a jednotlivo „strana Dohody“)

Úvodné ustanovenia

Strany Dohody uzatvárajú túto Dohodu ako výsledok verejného obstarávania na predmet zákazky „Deratizácia a dezinsekcia“ realizovanej ako zákazka s nízkou hodnotou podľa § 117 zákona o verejnom obstarávaní za nasledovných podmienok:


Článok I. 
Predmet Dohody

1. Predmetom Dohody je záväzok poskytovateľa poskytnúť pre objednávateľa služby deratizácia a dezinsekcia, na základe uzavretej čiastkovej zmluvy a požiadaviek 
objednávateľa, v súlade so špecifikáciou Predmetu Dohody uvedeného v Prílohe č. 1 tejto 
Dohody „Opis Predmetu Zmluvy a technická špecifikácia“, ktorá tvorí neoddeliteľnú 
súčasť Dohody (ďalej len „Služba/y“) a záväzok objednávateľa uhradiť za riadne 
poskytnuté Služby dohodnutú odmenu určenú v článku III. Dohody a Prílohe č. 2 tejto 
Dohody „Špecifikácia ceny“ (ďalej len „Predmet Dohody“).

2. Poskytovateľ sa na základe Dohody zaväzuje poskytnúť pre objednávateľa Služby riadne 
a včas. Služby bude poskytovateľ realizovať vo svojom mene a na vlastnú 
zodpovednosť, technickým vybavením, ktoré má k dispozícii. 


Článok II.
Doba a spôsob realizácie Dohody

1. Táto Dohoda sa uzatvára na dobu určitú do 12 mesiacov odo dňa 
nadobudnutia účinnosti Dohody alebo do vyčerpania finančného limitu uvedeného 
v článku III. ods. 2 Dohody podľa toho, ktorá z týchto skutočností nastane skôr.

2. Miestom poskytnutia služieb sú objekty objednávateľa: 61 bytov nižšieho štandardu  Orechov dvor, budova komunitného centra Orechov dvor 4291/46, budova materského centra Orechov dvor, ZŠ s MŠ Novozámocká, telocvičňa a spojovacie priestory ZŠ Krčméryho ul. 2, Útulok pre jednotlivcov s deťmi, Krčméryho 22.

3. Dohoda sa bude plniť prostredníctvom čiastkovej zmluvy, ktorá sa uzatvára spravidla 
jedenkrát ročne (ďalej len „Čiastková zmluva“). V Čiastkovej zmluve musí byť určený 
maximálny finančný rozsah plnenia na uzatvárané obdobie. Ustanovenia Čiastkovej 
zmluvy nesmú byť v rozpore s Dohodou. Na základe Čiastkovej zmluvy zašle osoba 
oprávnená na rokovania v technických veciach za objednávateľa, písomnú požiadavku 
emailom na adresu osoby oprávnenej na rokovanie v technických veciach na strane 
poskytovateľa uvedenú v záhlaví Dohody v časti označenej „E- mailový kontakt“ (ďalej 
len „požiadavka“).

4. Poskytovateľ potvrdí prijatie požiadavky zaslanej objednávateľom elektronicky na adresu 
osoby oprávnenej na rokovanie v technických veciach uvedenú v záhlaví Dohody v časti 
označenej „E-mailový kontakt“.

5. Objednávateľ v písomnej požiadavke uvedie rozsah požadovaných Služieb, miesto ich 
poskytovania a lehotu dodania, ak nie sú určené v Čiastkovej zmluve.
6. Poskytovateľ sa zaväzuje poskytnúť Služby v lehote a v rozsahu stanovenom v Čiastkovej 
zmluve a/alebo požiadavke podľa ods. 5 tohto článku Dohody.

7. Poskytovateľ je povinný poskytnúť Službu riadne a včas, na mieste určenom podľa 
Čiastkovej zmluvy a/alebo požiadavky. Služba je poskytnutá riadne a včas, ak spĺňa všetky 
požiadavky podľa Dohody, Čiastkovej zmluvy a pokynov objednávateľa. Služba musí byť 
poskytnutá odborne, v náležitej kvalite a bez chýb, ktoré by mohli mať za následok vznik 
škody na strane objednávateľa alebo tretej osoby.

8. Riadne a včasné poskytnutie a prevzatie Služby potvrdia osoby oprávnené na rokovania 
v technických veciach, uvedené v záhlaví Dohody podpísaním preberacieho protokolu. 
Preberací protokol vypracuje poskytovateľ a obsahom preberacieho protokolu bude súpis 
poskytnutých Služieb s dátumom ich poskytnutia poskytovateľom. Preberací protokol 
bude za objednávateľa podpísaný osobou oprávnenou na rokovanie v technických veciach 
uvedenou v záhlaví Dohody (ďalej len „Preberací protokol“).

9. V prípade, ak Služby neboli poskytnuté riadne a/alebo včas (s odbornou starostlivosťou 
a podľa pokynov objednávateľa), nie je objednávateľ povinný podpísať Preberací protokol. 
V takom prípade predloží objednávateľ poskytovateľovi písomné pripomienky k obsahu 
preberacieho protokolu do 3 (troch) pracovných dní odo dňa predloženia Preberacieho 
protokolu. Poskytovateľ je povinný bez zbytočného odkladu zabezpečiť nápravu, teda 
poskytnúť objednávateľovi Službu riadne a včas v súlade s pripomienkami vznesenými zo 
strany objednávateľa, resp. je povinný písomne zdôvodniť neodôvodnenosť pripomienok 
objednávateľa. Pripomienkou objednávateľa podľa predchádzajúcej vety sa rozumie 
pripomienka k vecnej (kvalitatívnej) stránke predmetu Dohody. 


Článok III.
Cena a platobné podmienky

1. Cena za Predmet Dohody je dohodnutá stranami Dohody v súlade so zákonom NR SR 
č. 18/1996 Z. z. o cenách v znení neskorších predpisov a vyhláškou Ministerstva financií 
Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. 
o cenách v znení neskorších predpisov vo výške, ktorá zodpovedá ponuke poskytovateľa 
predloženej objednávateľovi uvedenej v Prílohe č. 2.

2. Celková zmluvná cena pre účely Dohody za 12 kalendárnych mesiacov je 
dohodnutá vo výške: 

.................................. eur bez DPH 
(................................ eur a ........................... centov bez DPH) 

.......................................... eur s DPH 
(............................................ eur a ............................. centov s DPH). 

3. Cena za Predmet Dohody podľa ods. 2 tohto článku Dohody je cenou maximálnou, ktorú nie je možné po dobu účinnosti Dohody prekročiť a zahŕňa všetky oprávnené náklady 
poskytovateľa súvisiace s poskytnutím Predmetu Dohody v mieste poskytnutia, vrátane 
nákladov na spotrebný materiál a dopravu.

4. Objednávateľ na poskytnutie Predmetu Dohody neposkytuje preddavky ani zálohové 
platby.

5. Poskytovateľ je povinný fakturovať cenu za Predmet Dohody vo výške zodpovedajúcej 
súčinu jednotkovej ceny jednotlivých položiek podľa Prílohy č. 2 Dohody a ich skutočne 
poskytnutého množstva a nákladov na nutný materiál a výrobky potrebné k realizácii 
Predmetu Dohody. Služby sa fakturujú mesačne.

6. Právo na zaplatenie ceny za poskytnutý Predmet Dohody vznikne poskytovateľovi po 
potvrdení riadneho poskytnutia Služieb objednávateľom v súlade s článkom II. ods. 8 a 9 
Dohody na základe ním vystavenej faktúry. Neoddeliteľnou prílohou faktúry musí byť 
obidvomi stranami Dohody podpísaný Preberací protokol podľa článku II. ods. 8 a 9 
Dohody.

7. Faktúra musí obsahovať všetky náležitosti stanovené príslušnými právnymi predpismi 
a označenie príslušnej Čiastkovej zmluvy. V prípade, že faktúra nebude obsahovať predpísané náležitosti resp. budú v nej uvedené nesprávne, alebo neúplné údaje, je 
objednávateľ oprávnený túto faktúru vrátiť pred jej splatnosťou. V prípade opravenej alebo 
novej faktúry plynie nová 30 (tridsať) dňová lehota splatnosti od jej doručenia 
objednávateľovi.

8. V prípade zmeny zákonnej sadzby DPH sa cena za poskytovanie služieb mení v rozsahu 
zmeny zákonnej sadzby DPH.

9. Splatnosť faktúry je 30 (tridsať) dní odo dňa jej doručenia na adresu objednávateľa. 
Úhrada faktúry sa realizuje bezhotovostne prevodom na bankový účet poskytovateľa uvedený v záhlaví Dohody.


Článok IV.
Práva a povinnosti strán Dohody a záruka

1. Objednávateľ je povinný poskytnúť poskytovateľovi potrebnú súčinnosť pri plnení Predmetu Dohody, najmä poskytnúť poskytovateľovi na požiadanie všetky podklady, ktoré 
sú podľa poskytovateľa nevyhnutné pri plnení Predmetu Dohody. Objednávateľ 
zodpovedá za správnosť a úplnosť ním poskytnutých podkladov.

2. Objednávateľ je oprávnený počas plnenia Predmetu Dohody upresňovať svoje požiadavky 
na Služby a na ich kritériá, avšak len v rámci podmienok, uvedených v Prílohe č. 1 
a Prílohe č. 2 Dohody. 

3. Objednávateľ má právo informovať sa o priebežnom stave plnenia Predmetu Dohody, resp. 
kontrolovať realizáciu Predmetu Dohody a následne reklamovať to, čo nie je v súlade 
s touto Dohodou. 

4. Objednávateľ sa zaväzuje zaplatiť poskytovateľovi za Predmet Dohody dohodnutú cenu 
v súlade s podmienkami Dohody. 

5. Poskytovateľ má povinnosť zapísať sa do registra partnerov verejného sektora, ak sú 
splnené podmienky podľa § 2 zákona č. 315/2016 Z. z. o registri partnerov verejného 
sektora a o zmene a doplnení niektorých zákonov (ďalej len „zákon č. 315/2016 Z. z.“). 
Nesplnenie tejto povinnosti podľa § 19 ods. 3 zákona o verejnom obstarávaní môže mať za 
následok odstúpenie od Dohody zo strany objednávateľa. 

6. Ak objednávateľ zistí, že v registri partnerov verejného sektora nie je zapísané overenie 
identifikácie konečného užívateľa výhod k 31. decembru kalendárneho roka 
alebo ak v registri nie je zapísaná oprávnená osoba dlhšie ako 30 (tridsať) dní, bezodkladne 
informuje poskytovateľa, že nenastane plnenie z Dohody. Poskytovateľ je zároveň povinný uhradiť objednávateľovi zmluvnú pokutu vo výške 1000 eur (jedentisíc eur), a to aj opakovane. 

7. Riadne vykonanú Službu je objednávateľ povinný prevziať podľa článku II. ods. 8 a 9 
Dohody. Zodpovednosť poskytovateľa za vykonanú Službu podľa príslušných platných a 
účinných všeobecne záväzných právnych predpisov nie je jej prevzatím dotknutá. 

8. V prípade, ak dôjde k zmene Dohody podľa § 18 ods. 8 zákona o verejnom obstarávaní, 
povinnosti vyplývajúce z ods. 5 tohto článku Dohody sa vzťahujú aj na nového 
poskytovateľa. 

9. Poskytovateľ sa zaväzuje bezodkladne písomne informovať objednávateľa o každom 
prípadnom zdržaní, či iných skutočnostiach, ktoré by mohli ohroziť včasné a riadne 
vykonanie Služby. V prípade porušenia tejto povinnosti je poskytovateľ povinný uhradiť 
objednávateľovi zmluvnú pokutu vo výške 500 eur (päťsto eur), a to aj opakovane. 

10. V prípade, ak poskytovateľ poskytne Službu podľa Prílohy č. 1 Dohody subdodávateľmi, 
je povinný na požiadanie objednávateľa predložiť mu všetky Dohody uzatvorené 
so subdodávateľmi týkajúce sa Predmetu Dohody. V prípade porušenia tejto povinnosti je 
poskytovateľ povinný uhradiť objednávateľovi zmluvnú pokutu vo výške 100 eur (sto eur), 
a to aj opakovane. 

11. Ak poskytnutá Služba nebude v požadovanej kvalite, pričom táto vada plnenia bude zistená 
do 30 (tridsať) dní po podpísaní Preberacieho protokolu, objednávateľ bez zbytočného 
odkladu po zistení tejto vady uplatní písomnú reklamáciu, ku ktorej je poskytovateľ 
povinný písomne sa vyjadriť najneskôr do 3 (troch) pracovných dní odo dňa jej doručenia. 
Ak sa v tejto lehote poskytovateľ k reklamácii nevyjadrí, má sa za to, 
že s opodstatnenosťou reklamácie súhlasí. Oprávnené reklamované vadné plnenie 
je poskytovateľ povinný bezplatne odstrániť najneskôr do 7 (sedem) pracovných dní, ak 
sa strany Dohody v konkrétnom prípade s prihliadnutím na vady Predmetu Dohody 
nedohodnú na inej lehote. 

12. Poskytovateľ je zodpovedný za čistotu a poriadok v mieste poskytovania Služieb; za 
odstránenie odpadov, ktoré sú výsledkom jeho činností na vlastné náklady; 
za zamestnancov správajúcich sa podľa legislatívy týkajúcej sa ochrany životného 
prostredia platnej na území Slovenskej republiky. 

13. Poskytovateľ zodpovedá za všetky škody spôsobené jeho konaním pri výkone prác 
na Predmete Dohody, vrátane škôd preukázateľne spôsobených na životnom prostredí 
a škôd, ktoré vznikli na jeho majetku a zdraví jeho zamestnancov, ako aj na majetku 
a zdraví tretích osôb nachádzajúcich sa oprávnene v priestoroch objednávateľa 
dohodnutých na výkon Služieb. V prípade spôsobenia poškodenia majetku, je poskytovateľ 
povinný zabezpečiť bez zbytočného odkladu jeho opravu alebo nahradiť škodu takto 
spôsobenú. 

14. Poskytovateľ v plnom rozsahu zodpovedá za bezpečnosť a ochranu zdravia vlastných 
zamestnancov a všetkých osôb, ktoré sa s jeho vedomím a oprávnene zdržujú v priestoroch 
vykonávania predmetu plnenia v zmysle platných právnych predpisov. Poskytovateľ 
je povinný pre všetky osoby vykonávajúce práce na predmete plnenia zabezpečiť školenie 
z BOZP, bezpečnostné úkony, opatrenia a podmienky počas realizácie prác a služieb tak, 
ako vyplývajú z požiadaviek pre výkon v zmysle platných predpisov na ochranu 
a bezpečnosť zdravia pri práci. Poskytovateľ má povinnosť dodržiavať najmä: Zákon 
č. 124/2006 Z. z. o bezpečnosti a ochrane zdravia pri práci v platnom znení, Nariadenie 
vlády SR č. 392/2006 Z. z. o minimálnych bezpečnostných a zdravotných požiadavkách 
pri používaní pracovných prostriedkov, Nariadenie vlády SR č. 395/2006 Z. z. 
o minimálnych požiadavkách na poskytovanie a používanie osobných ochranných 
pracovných prostriedkov. 

15. Poskytovateľ je povinný kontrolovať, či jeho zamestnanci nie sú v pracovnom čase pod 
vplyvom alkoholu, omamných alebo psychotropných látok, či dodržiavajú zákaz fajčenia 
v priestoroch objednávateľa, riadne používanie osobných ochranných prostriedkov, 
ochranných zariadení a ochranných opatrení. 

16. Strany Dohody sa dohodli, že sa budú navzájom informovať o všetkých otázkach, ktoré 
súvisia s plnením Predmetu Dohody. 


Článok V.
Subdodávatelia a pravidlá pre zmenu subdodávateľov

1. V prípade, že poskytovateľ poskytne Služby podľa Prílohy č. 1 počas jej trvania 
subdodávateľmi, Prílohou č. 3 Dohody je zoznam subdodávateľov poskytovateľa. 

2. V prípade, ak bude mať počas plnenia Dohody poskytovateľ záujem uzavrieť zmluvu so subdodávateľom, ktorý sa bude podieľať na realizácii Predmetu Dohody, je povinný rešpektovať nasledovné pravidlá:
a) každý subdodávateľ musí spĺňať podmienky týkajúce sa osobného postavenia podľa § 32 ods. 1 zákona o verejnom obstarávaní vo vzťahu k tej časti Predmetu Dohody, 
ktorú má plniť a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, t. j. musí preukázať, že je oprávnený 
poskytovať službu zodpovedajúcu Predmetu Dohody, ak to nepreukáže, objednávateľ 
môže odstúpiť od Dohody, 
b) v prípade, ak sú splnené podmienky podľa § 2 zákona č. 315/2016 Z. z., subdodávateľ 
má povinnosť byť zapísaný v registri partnerov verejného sektora. Nesplnenie tejto 
povinnosti alebo výmaz subdodávateľa z registra partnerov verejného sektora môže mať 
za následok odstúpenie od Dohody podľa § 19 ods. 3 zákona o verejnom obstarávaní, 
c) každý subdodávateľ musí byť schopný realizovať príslušnú časť Predmetu Dohody 
v rovnakej kvalite ako poskytovateľ. Identifikáciu subdodávateľa spolu s dokladmi 
preukazujúcimi splnenie podmienok účasti podľa § 32 ods. 1 zákona o verejnom 
obstarávaní, musí poskytovateľ predložiť objednávateľovi najneskôr 3 (tri) pracovné 
dni pred začatím plánovanej subdodávky subdodávateľom. Objednávateľ má právo 
odmietnuť podiel na realizácii plnenia Predmetu Dohody subdodávateľom, ak nie sú 
splnené podmienky uvedené v ods. 2 písm. a) tohto článku Dohody.

3. K zmene subdodávateľa môže dôjsť len na základe udeleného súhlasu 
objednávateľa. Poskytovateľ je povinný objednávateľovi najneskôr do 3 (troch) 
pracovných dní pred zmenou subdodávateľa, predložiť písomné oznámenie o zmene 
subdodávateľa, ktoré bude obsahovať minimálne: podiel zákazky, ktorý má poskytovateľ 
v úmysle zadať subdodávateľovi, názov Služby, ktorú má subdodávateľ poskytnúť, 
identifikačné údaje navrhovaného subdodávateľa, údaje o osobe oprávnenej konať za 
subdodávateľa v rozsahu meno a priezvisko, adresa pobytu, dátum narodenia a doklady na 
preukázanie splnenia podmienok účasti týkajúce sa osobného postavenia navrhovaného 
subdodávateľa podľa § 32 ods. 1 zákona o verejnom obstarávaní a nesmú u neho existovať 
dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom 
obstarávaní.

4. V prípade, že navrhovaný subdodávateľ nebude spĺňať podmienky uvedené v odseku 
2 písm. a) tohto článku Dohody, objednávateľ písomne požiada o jeho nahradenie. 
Poskytovateľ doručí návrh nového subdodávateľa do 3 (troch) pracovných dní odo dňa 
doručenia žiadosti o jeho nahradenie, ak objednávateľ neurčí dlhšiu lehotu. V prípade 
porušenia týchto dojednaní o zmene subdodávateľa, alebo ak dôjde k jeho výmazu 
z registra partnerov verejného sektora, bude sa to považovať za podstatné porušenie 
zmluvnej povinnosti a objednávateľ bude oprávnený od tejto Dohody odstúpiť. V prípade 
porušenia povinnosti podľa tohto bodu má objednávateľ nárok na zmluvnú pokutu.

5. Nový subdodávateľ musí spĺňať povinnosti uvedené v ods. 2 tohto článku Dohody. Nesplnenie tejto povinnosti môže mať za následok odstúpenie od Dohody zo strany objednávateľa. 


Článok VI.
Zodpovednosť za vady a zodpovednosť za škodu

1. Poskytovateľ zodpovedá za to, že plnenie Predmetu Dohody zodpovedá v dobe prevzatia 
výsledku určenému v Dohode a požiadavkám určeným v Prílohe č. 1. 

2. Strana Dohody, ktorá spôsobila škodu druhej strane Dohody, sa zbaví zodpovednosti, 
ak preukáže, že škoda bola spôsobená okolnosťou vylučujúcou jej zodpovednosť.

3. Poskytovateľ je povinný uhradiť škodu, ktorá vznikne objednávateľovi v súvislosti 
plnením Predmetu Dohody, ktoré nebolo poskytnuté riadne a včas.

4. Strany Dohody zodpovedajú za vzniknuté škody podľa ustanovení Obchodného zákonníka. 
Nárok na náhradu škody nevzniká oprávnenej strane pokiaľ povinná strana preukáže, že 
k porušeniu jej zákonnej alebo zmluvnej povinnosti došlo v dôsledku vyššej moci. To však neplatí, ak prekážka označovaná ako vyššia moc nastala až v čase, keď bola povinná strana 
v omeškaní s plnením svojej povinnosti.

5. Objednávateľ nezodpovedá za škody vzniknuté porušením zmluvných povinností 
poskytovateľa.


Článok VII.
Zánik Dohody a sankcie

1. Dohoda zaniká: 
a) vzájomnou písomnou dohodou strán Dohody,
b) písomným odstúpením od Dohody,
c) písomnou výpoveďou,
d) uplynutím dojednanej doby, na ktorú bola uzatvorená, alebo do vyčerpania finančného limitu stanoveného v článku III. ods. 2 Dohody.
2. Dohoda podľa ods. 1 písm. a) tohto článku Dohody musí byť uzatvorená písomne, podpísaná oboma stranami Dohody a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti so Dohodou, inak je neplatná.

3. Každá zo strán Dohody môže od Dohody odstúpiť v prípade podstatného porušenia 
povinností druhou stranou Dohody. Odstúpenie je účinné doručením písomného 
oznámenia o odstúpení druhej strane Dohody. Odstúpenie musí mať písomnú formu, musí 
byť doručené druhej strane Dohody a musí v ňom byť uvedený konkrétny dôvod 
odstúpenia, inak je neplatné. Odstúpením od Dohody sa Dohoda neruší od počiatku, ale až 
odo dňa doručenia odstúpenia druhej strane Dohody. 
4. Objednávateľ je oprávnený odstúpiť od Dohody pri podstatnom porušení Dohody 
poskytovateľom pričom za podstatné porušenie Dohody poskytovateľom sa považuje 
najmä ak: 
a) poskytovateľ porušil svoje zmluvné povinnosti uvedené v Dohode, t. j. opakovane 
b) neposkytol požadované Služby alebo ich časti v termínoch podľa Dohody, Čiastkovej 
zmluvy a/alebo požiadavky, 
c) poskytovateľ neodstráni vadu podľa článku IV. ods. 11 Dohody, ani v dodatočnej 
lehote poskytnutej objednávateľom, 
d) na poskytovateľa bol podaný návrh na vyhlásenie konkurzu, bol na jeho majetok 
vyhlásený konkurz alebo bol návrh na jeho vyhlásenie zamietnutý pre nedostatok 
majetku alebo vstúpil do likvidácie alebo bolo začaté konanie o reštrukturalizácii, 
e) poskytovateľ pri plnení Dohody závažným spôsobom porušuje práva tretích osôb. 

5. Objednávateľ je oprávnený odstúpiť od Dohody aj podľa § 19 zákona o verejnom obstarávaní. 

6. Objednávateľ je oprávnený odstúpiť od Dohody aj podľa § 15 ods. 1 zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby 
z dôvodu jej vylúčenia alebo ak v registri partnerov verejného sektora nie je oprávnená 
osoba zapísaná dlhšie ako 30 (tridsať) dní. 

7. Poskytovateľ je oprávnený odstúpiť od Dohody pri podstatnom porušení Dohody 
objednávateľom, pričom za podstatné porušenie Dohody objednávateľom sa považuje ak je 
objednávateľ v omeškaní s platbou za faktúru o viac ako 60 (šesťdesiat) dní po jej 
splatnosti.

8. Dohodu môže ktorákoľvek zo strán Dohody písomne vypovedať bez udania dôvodu 
s výpovednou lehotou 3 (troch) mesiacov. Výpovedná lehota začína plynúť prvým dňom 
mesiaca nasledujúceho po mesiaci, v ktorom bola písomná výpoveď doručená druhej strane 
Dohody.

9. Predčasné ukončenie Dohody, bez ohľadu na stranu Dohody, ktorá Dohodu vypovedala 
alebo od nej odstúpila, sa nedotýka zodpovednosti poskytovateľa za vady dovtedy 
dodaného plnenia Predmetu Dohody.

10. Ak vznikne objednávateľovi právo na odstúpenie od Dohody podľa § 15 ods. 1 zákona 
č. 315/2016 Z. z., má objednávateľ zároveň nárok na zmluvnú pokutu vo výške 5 % z ceny 
plnenia.

11. V prípade omeškania objednávateľa s úhradou faktúry, môže poskytovateľ požadovať 
od objednávateľa úrok z omeškania vo výške 0,05 % z nezaplatenej sumy za každý deň 
omeškania.

12. V prípade, že poskytovateľ nedodá príslušné plnenie Predmetu Dohody včas, uhradí 
objednávateľovi zmluvnú pokutu vo výške 0,05 % z ceny plnenia za príslušný mesiac, a to 
za každý deň omeškania. 

13. V prípadne ak poskytovateľ riadne neodstráni vady príslušného plnenia Predmetu Dohody 
v súlade s článkom IV. ods. 11 Dohody ani v dodatočne poskytnutej lehote, je povinný 
uhradiť zmluvnú pokutu vo výške 20 % z ceny príslušného plnenia.

14. Za každé porušenie povinností podľa článku IV. ods. 12, 13, 14 a 15 Dohody má poskytovateľ 
povinnosť uhradiť zmluvnú pokutu vo výške 1000 eur (tisíc eur) a to aj opakovane.

15. Maximálna výška Zmluvných sankcií podľa tejto Dohody nesmie presiahnuť 20% z 
celkovej ceny podľa článku III. ods. 2 Dohody. Uhradením zmluvnej pokuty nie je dotknuté právo objednávateľa na náhradu škody.

16. Zmluvné pokuty sú splatné tridsiatym (30.) dňom odo dňa, kedy malo dôjsť k nesplneniu 
povinnosti, na porušenie ktorej sa vzťahuje zmluvná pokuta. Uhradením zmluvnej pokuty 
nie je dotknutý nárok objednávateľa na náhradu škody. Ustanovenia článku III. sa pre 
fakturáciu zmluvnej pokuty použijú primerane. 


Článok VIII.
Doručovanie a komunikácia strán Dohody

1. Každá komunikácia podľa Dohody medzi stranami Dohody bude prebiehať 
prostredníctvom oprávnených osôb, alebo osôb oprávnených na vecné a technické 
rokovania uvedených v záhlaví Dohody.

2. Na vylúčenie pochybností platí, že pri zmene osôb oprávnených na vecné a technické 
rokovania, nie je potrebné uzatvorenie dodatku k tejto Dohode. Strana Dohody je povinná 
túto zmenu bezodkladne oznámiť druhej strane Dohody.

3. Všetky oznámenia medzi stranami Dohody týkajúce sa plnenia Dohody musia byť 
vykonané v písomnej podobe a doručené osobne, elektronicky alebo poštou druhej strane 
Dohody podľa tohto článku Dohody.

4. Strany Dohody sa dohodli, že písomnú podobu komunikácie považujú za zachovanú 
aj v prípade elektronickej komunikácie (e-mail).

5. Akákoľvek písomná komunikácia medzi stranami Dohody sa na účely plnenia Dohody 
bude považovať za doručenú v prípade: 
a) osobného doručenia prostredníctvom kuriérskej Služby alebo inak, po jej prijatí,
b) doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie 
potvrdenia o prijatí e-mailu, alebo 
c) doporučenej zásielky, k dátumu uvedenému na potvrdení o doručení alebo na potvrdení 
o tom, že zásielku nemožno doručiť.

6. Za deň doručenia zásielky strane Dohody, ktorej bola adresovaná, sa považuje aj deň:
a) v ktorom ju táto strana Dohody odmietla prijať,
b) ktorým márne uplynula odberná lehota pre jej vyzdvihnutie na pošte, alebo 
c) v ktorý bola na nej zamestnancom pošty vyznačená poznámka, že “adresát sa 
odsťahoval”, “adresát je neznámy” alebo iná poznámka, ktorá podľa poštového 
poriadku znamená nedoručiteľnosť zásielky. 


Článok IX.
Dôverné informácie

1. Všetky informácie, ktoré si strany Dohody pre splnenie Predmetu Dohody navzájom 
poskytli počas predzmluvných rokovaní sa považujú za dôverné a poskytnúť tieto 
informácie tretej osobe môže strana Dohody len po predchádzajúcom písomnom súhlase 
druhej strany Dohody. Uvedené informácie sa zaväzuje chrániť ako vlastné, využívať ich 
len v súvislosti s plnením Predmetu Dohody, nezneužívať a nesprístupniť ich tretím 
osobám. Dôverné informácie nemôžu byť sprístupnené tretej osobe bez výslovného 
predchádzajúceho písomného súhlasu druhej strany Dohody, ak Dohoda neustanovuje inak 
alebo ak z Dohody nevyplýva inak. Za dôverné informácie sa na účely tejto Dohody 
pokladajú aj všetky informácie, údaje alebo iné skutočnosti, o ktorých sa strana Dohody 
dozvedela na základe a/alebo v spojení s Dohodou (ďalej len „dôverné informácie“).

2. Každá strana Dohody je povinná, ak z Dohody alebo všeobecne záväzných právnych 
predpisov nevyplýva inak, zachovávať mlčanlivosť o dôverných informáciách a je povinná 
zabezpečiť, aby žiadna dôverná informácia nebola sprístupnená bez súhlasu druhej strany 
Dohody, a to či už úplne alebo čiastočne, tretej osobe.

3. Tento záväzok mlčanlivosti platí aj po ukončení tohto zmluvného vzťahu.

4. Povinnosť mlčanlivosti sa neaplikuje v prípade, ak strana Dohody zodpovedne preukáže, že: 
a) je povinná predmetnú dôvernú informáciu sprístupniť a/alebo zverejniť na základe zákona alebo
b) dôverná informácia sa stala všeobecne známa.

5. V prípade, ak strana Dohody má v úmysle dôvernú informáciu sprístupniť, je povinná 
o tom bez zbytočného odkladu informovať vopred druhú stranu Dohody.

6. Za porušenie povinnosti mlčanlivosti sa nepovažuje: 
a) ak je dôverná informácia sprístupnená v potrebnom rozsahu právnemu zástupcovi, 
b) daňovému poradcovi alebo audítorovi strany Dohody, ak tieto osoby budú 
preukázateľne zaviazané stranou Dohody k povinnosti mlčanlivosti, 
c) zverejnenie Dohody v Centrálnom registri zmlúv vedenom Úradom vlády Slovenskej 
republiky, 
d) zverejnenie Dohody Úradom pre verejné obstarávanie na základe jej predloženia 
objednávateľom.



Článok X.
Ochrana osobných údajov
1. Strany Dohody majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania 
osobných údajov len na konkrétny účel, minimalizácie množstva získaných osobných 
údajov a rozsahu ich spracúvania, doby uchovávania a dostupnosti osobných údajov. 
Strany Dohody spracúvajú osobné údaje v súlade s nariadením Európskeho parlamentu 
a Rady (EÚ) 2016/679 o ochrane fyzických osôb pri spracúvaní osobných údajov 
a o voľnom pohybe takýchto údajov, ako aj zákonom č. 18/2018 Z. z. o ochrane osobných 
údajov a o zmene a doplnení niektorých zákonov.

2. Strany Dohody informácie a údaje, na ktoré sa vzťahuje ochrana osobných údajov 
poskytnú len osobe, ktorej sa týkajú.

3. Informácie a údaje, na ktoré sa vzťahuje ochrana osobných údajov sa poskytnú súdu, 
prokuratúre alebo inému orgánu štátu na účely plnenia jeho úloh podľa osobitného predpisu 
alebo na účely odhaľovania, vyšetrovania a stíhania trestných činov. 


Článok XI.
Záverečné ustanovenia

1. Strany Dohody vyhlasujú, že Dohoda jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Dohodu pozorne prečítali, 
porozumeli jej a na dôkaz súhlasu s ňou ju podpisujú.

2. Akékoľvek zmeny a dodatky k Dohode je možné uskutočniť len v súlade s § 18 zákona 
o verejnom obstarávaní a vo forme písomných dodatkov podpísaných oboma stranami 
Dohody.

3. Dohoda nadobúda platnosť dňom jej podpísania stranami Dohody a účinnosť dňom 
nasledujúcim po dni jej zverejnenia v Centrálnom registri zmlúv vedenom Úradom vlády 
Slovenskej republiky podľa § 47a ods. 1 zákona č. 40/1964 Zb. Občianskeho zákonníka 
v znení neskorších predpisov v nadväznosti na § 5a ods. 1 a 6 zákona č. 211/2000 Z. z. 
o slobodnom prístupe k informáciám a o zmene a doplnení niektorých zákonov (zákon 
o slobode informácií) v znení neskorších predpisov.

4. Ostatné, v Dohode neupravené práva a povinnosti strán Dohody sa riadia príslušnými 
ustanoveniami Obchodného zákonníka v platnom znení a s ním súvisiacimi právnymi 
predpismi účinnými v Slovenskej republiky.

5. Strany Dohody sa zaväzujú prednostne riešiť prípadné spory z Dohody zmierom 
a dohodou. V prípade, že zmier nebude dosiahnutý, spor z právnych úkonov z realizácie 
Predmetu Dohody bude predložený vecne a miestne príslušnému súdu Slovenskej 
republiky.

6. Dohoda je vyhotovená v 6 (šiestich) rovnopisoch, 4 (štyri) pre objednávateľa a 2 (dva) 
pre poskytovateľa.

7. Ak sa vzťahuje dôvod neplatnosti iba na niektoré ustanovenie Dohody, je neplatným iba 
toto ustanovenie, pokiaľ z jeho povahy, obsahu, alebo z okolností, za ktorých bolo 
dohodnuté, nevyplýva, že ho nemožno oddeliť od ostatného obsahu Dohody.

8. Strany Dohody vyhlasujú, že si Dohodu riadne prečítali, jej obsahu porozumeli a táto plne 
zodpovedá ich skutočnej vôli, ktorú prejavili slobodne, vážne, určito a zrozumiteľne, 
bez omylu, bez časového tlaku alebo jednostranne nápadne nevýhodných podmienok, 
bez akéhokoľvek psychického alebo fyzického nátlaku.

9. Neoddeliteľnou súčasťou Dohody sú prílohy: 
a) Príloha č. 1: Opis Predmetu Dohody a technická špecifikácia,
b) Príloha č. 2: Špecifikácia ceny, 
c) Príloha č. 3: Zoznam subdodávateľov (ak sa uplatňuje).


	V .............. dňa: ..............	V ..............dňa: ..............


	za objednávateľa:	za poskytovateľa:

....................................................
Marek Hattas
primátor mesta Nitry




..................................................




Príloha č. 1 Dohody 
Opis Predmetu Dohody a technická špecifikácia 
Predmetom Dohody je zabezpečenie povinnej deratizácie a dezinsekcie v objektoch objednávateľa: 61 bytov nižšieho štandardu  Orechov dvor, budova komunitného centra Orechov dvor 4291/46, budova materského centra Orechov dvor, ZŠ s MŠ Novozámocká, telocvičňa a spojovacie priestory ZŠ Krčméryho ul. 2, Útulok pre jednotlivcov s deťmi, Krčméryho 22 a v prípade nutnosti aj realizácia mimoriadnych zásahov. 
Predmet Dohody pozostáva z:
1. Deratizácie – zabezpečenie komplexu opatrení zameraných na ničenie zdraviu 
nebezpečných a hospodársky škodlivých hlodavcov za účelom ochrany ľudského 
zdravia a zabránenie škodám na majetku. Vykonanie deratizácie sa požaduje celoplošne 
dvakrát ročne – v jarných a jesenných mesiacoch, prípravkami určenými a schválenými 
na tento účel v zmysle všetkých zákonných platných noriem. 
2. Dezinsekcie – zabezpečenie likvidácie škodlivých, epidemiologicky hospodárskych 
závažných a obťažujúcich článkonožcov – hmyzu (šváb, rus, blcha, ploštica, mravec, 
mucha). Vykonanie dezinsekcie sa požaduje jedenkrát ročne - prípravkami určenými a 
schválenými na tento účel v zmysle všetkých platných zákonných noriem. Plánovanie 
dezinsekcie v jednotlivých budovách bude postupné a výhradne v dátumoch, ktoré určí 
objednávateľ, po dohode s vykonávateľom. 
3. Mimoriadny pohotovostný zásah – vykonanie deratizácie alebo dezinsekcie v prípade 
náhodného/ nepredvídaného výskytu hlodavcov alebo článkonožcov mimo pravidelnej 
deratizácie a dezinsekcie. Zásah sa vykoná na základe požiadavky osoby objednávateľa 
oprávnenej na rokovanie o veciach technických elektronickou formou alebo 
telefonickou požiadavkou. 
4. Dodávka návnad - špecifikácia návnad a predpokladané množstvá sú uvedené 
v prílohe č. 2. 
5. Paušálne dopravné náklady v prípade mimoriadneho zásahu– vzhľadom na rôzne 
rozmiestnenie budov v správe objednávateľa je poskytovateľ oprávnený si účtovať 
paušál za dopravu. Množstvo uvedené v Prílohe č. 2 je predpokladané a zahŕňa aj 
pravidelnú zákonom stanovenú deratizáciu a dezinsekciu. 

Špecifikácia priestorov týkajúcich sa Predmetu Dohody 


	p.č. 
	Služba 
	adresa 
	špecifikácia 
	Výmera v m2 

	1. 
	Prvá dezinsekcia vrátane dopravy, prác materiálu
	Orechov Dvor
	Jednoizbové byty
(12 x 31,5m2)
	378

	2. 
	Prvá dezinsekcia vrátane dopravy, prác materiálu
	Orechov Dvor
	dvojizbové byty
(24x56 m2)
	1344

	3. 
	Prvá dezinsekcia vrátane dopravy, prác materiálu
	Orechov Dvor
	bunky
	1052

	4. 
	Prvá dezinsekcia vrátane dopravy, prác materiálu
	Orechov Dvor
	Komunitné centrum, škôlka, škola
	600

	5.
	Prvá dezinsekcia vrátane dopravy, prác materiálu
	ZŠ a MŠ Novozámocká
	telocvičňa
	900

	6.
	Prvá dezinsekcia vrátane dopravy, prác materiálu
	Krčméryho 22, Nitra
	12 izieb
	202

	7.
	Prvá dezinsekcia vrátane dopravy, prác materiálu
	Krčméryho 22, Nitra
	2 spoločenské miestnosti a 2 sklady
	96

	8.
	Prvá dezinsekcia vrátane dopravy, prác materiálu
	Krčméryho 22, Nitra
	2 kancelárie a 2 kuchyne
	82

	9.
	Prvá dezinsekcia vrátane dopravy, prác materiálu
	Krčméryho 22, Nitra
	suterén
	189





	p.č. 
	Služba 
	adresa 
	špecifikácia 
	Výmera v m2 

	1. 
	Opakovaná dezinsekcia vrátane dopravy, prác materiálu
	Orechov Dvor
	Jednoizbové byty
(12 x 31,5m2)
	378

	2. 
	Opakovaná dezinsekcia vrátane dopravy, prác materiálu
	Orechov Dvor
	dvojizbové byty
(24x56 m2)
	1344

	3. 
	Opakovaná dezinsekcia vrátane dopravy, prác materiálu
	Orechov Dvor
	bunky
	1052

	4. 
	Opakovaná dezinsekcia vrátane dopravy, prác materiálu
	Orechov Dvor
	Komunitné centrum, škôlka, škola
	600

	5.
	Opakovaná dezinsekcia vrátane dopravy, prác materiálu
	ZŠ a MŠ Novozámocká
	telocvičňa
	900

	6.
	Opakovaná dezinsekcia vrátane dopravy, prác materiálu
	Krčméryho 22, Nitra
	12 izieb
	202

	7.
	Opakovaná dezinsekcia vrátane dopravy, prác materiálu
	Krčméryho 22, Nitra
	2 spoločenské miestnosti a 2 sklady
	96

	8.
	Opakovaná dezinsekcia vrátane dopravy, prác materiálu
	Krčméryho 22, Nitra
	2 kancelárie a 2 kuchyne
	82

	9.
	Opakovaná dezinsekcia vrátane dopravy, prác materiálu
	Krčméryho 22, Nitra
	suterén
	189




Príloha č. 2 Dohody 
Špecifikácia ceny 

	p.č. 
	popis 
	MJ 
	množstvo 
	jednotková cena bez DPH 
	cena celkom 
bez DPH 
	cena celkom s DPH 

	1. 
	Jednoizbové byty
(12 x 31,5m2)
	m2 
	378
	
	
	

	2. 
	dvojizbové byty
(24x56 m2)
	m2 
	1344
	
	
	

	3. 
	bunky
	m2 
	[bookmark: _GoBack]1052
	
	
	

	4. 
	Komunitné centrum, škôlka, škola
	m2 
	600
	
	
	

	5.
	telocvičňa
	m2
	900
	
	
	

	6.
	12 izieb
	m2
	202
	
	
	

	7.
	2 spoločenské miestnosti a 2 sklady
	m2
	96
	
	
	

	8.
	2 kancelárie a 2 kuchyne
	m2
	82
	
	
	

	9. 
	suterén
	m2 
	189
	
	
	

	  
	Celková cena za predmet Dohody 
	
	
	
	




Príloha č. 3 Dohody

Zoznam subdodávateľov (ak sa uplatňuje) 

	P. č. 
	Obchodné meno a sídlo subdodávateľa
	Osoba oprávnená konať za subdodávateľa (meno a priezvisko) (kontakt email/mobil)
	IČO 
	% podiel na zákazke 
	Predmet subdodávky 

	1. 
	 
	 
	 
	 
	 

	2. 
	 
	 
	 
	 
	 

	3. 
	 
	 
	 
	 
	 


*Vyplniť v prípade plnenia prostredníctvom subdodávateľov 
